b'\n_START_ARTICLE_\nDenkmal f\xc3\xbcr die im Nationalsozialismus verfolgten Homosexuellen\n_START_PARAGRAPH_\nDenkmal f\xc3\xbcr die im Nationalsozialismus verfolgten Homosexuellen (dansk: Mindesm\xc3\xa6rke for de under nationalsocialismen forfulgte homoseksuelle) er et mindesm\xc3\xa6rke for de homoseksuelle, der blev forfulgt under Nazi-Tyskland. Det er beliggende i udkanten af Tiergarten i Berlin, Tyskland og blev indviet 27. maj 2008._NEWLINE_Mindesm\xc3\xa6rket er designet af den danske kunstner Michael Elmgreen og norske Ingar Dragset (kendt som kunstnerduoen Elmgreen & Dragset). Det best\xc3\xa5r af en betonkubus med et vindue, hvori man kan se en kortfilm med to m\xc3\xa6nd, der kysser. T\xc3\xa6t ved mindesm\xc3\xa6rket er et skilt, hvor man kan l\xc3\xa6se om de forf\xc3\xb8lgelser, som de homoseksuelle blev udsat for, dels under nazismen, dels som f\xc3\xb8lge af paragraf 175 i den tyske straffelov, der f\xc3\xb8rst blev fjernet endeligt efter Tysklands samling i 1994.'